[pic] | KUMMISSJONI TAL-KOMUNITAJIET EWROPEJ |

Brussel 10.1.2006

KUMM(2006) 3 finali

RAPPORT TAL-KUMMISSJONI LILL-KUNSILL

dwar l-eżenzjoni reċiproka mill-viża ma’ ċerti pajjiżi terzi

skond l-Artikolu 2 tar-Regolament tal-Kunsill (KE) Nru 851/2005 tat-2 ta' Ġunju 2005 li jemenda r-Regolament (KE) Nru 539/2001 li jelenka l-pajjiżi terzi li ċ-ċittadini tagħhom irid ikollhom viża meta jaqsmu l-fruntieri esterni u dawk li ċ-ċittadini tagħhom huma eżentati minn din il-ħtieġa skond il-mekkaniżmu ta’ reċiproċità

WERREJ

I. Introduzzjoni 3

II. L-Implimentazzjoni tal-mekkaniżmu gdid ta’ reċiproċità: 3

III. Ir-Riżultati tal-mekkaniżu ta’ reċiproċità ġdid 5

1. Ma’ ċerti pajjiżi, diġà ntlaħaq riżultat pożittiv: 5

1.1. Il-Kosta Rika 5

1.2. In-Nikaragwa 5

1.3. Il-Panama 6

1.4. Il-Venezwela 6

1.5. Il-Brażil 6

2. Ma’ sensiela ta’ pajjiżi terzi oħra, is-soluzzjoni għal problemi ta’ non-reċiproċità diġà tħabbret, iżda teħtieġ aktar implimentazzjoni u/jew verifika 7

2.1. Il-Brunej Darussalam 7

2.2. Il-Malasja 8

2.3. Singapor 8

2.4. L-Urugwaj 9

3. Ma’ pajjiżi terzi, ninsabu b’mod sinifikanti aktar il-bogħod minn soluzzjoni għall-kwistjoni ta’ non reċiproċità 9

3.1. L-Awstralja 9

3.2. L-Istati Uniti ta' l-Amerika 11

3.3. Il- Kanada 14

ANNESS 1A 17

ANNESS 1B 18

ANNESS 2 20

I. INTRODUZZJONI

Ir-Regolament tal-Kunsill (KE) Nru 539/2001 tal-15 ta’ Marzu 2001 qiegħed fil-qalba tal-politika komuni tal-viża ta’ l-UE, li jelenka l-pajjiżi terzi li ċ-ċittadini tagħhom irid ikollhom viża meta jaqsmu l-fruntieri esterni u dawk li ċ-ċittadini tagħhom huma eżentati minn din il-ħtieġa[1] (Anness II tar-Regolament).

Ir-Renju Unit u l-Irlanda mhumiex marbutin bir-Regolament tal-Kunsill (KE) Nru 539/2001. Il-mekkaniżmu ta’ reċiproċità u konsegwentement dan ir-rapport ikopri l-Istati Membri l-oħra kollha inklużi dawk li daħlu fl-2004 kif ukoll l-Iżlanda u n-Norveġja li huma marbutin bir-Regolament (KE) Nru 539/2001 minħabba l-assoċjazzjoni tagħhom ma’ l- acquis ta’ Schengen.

Ir-Regolament tal-Kunsill (KE) Nru 851/2005 tat-2 ta’ Ġunju 2005 li jemenda r-Regolament (KE) Nru 539/2001 jinkludi mekkaniżmu[2] ġdid ta’ reċiproċità bl-għan li jistabbilixxi reċiproċità permezz ta’ miżuri xierqa għall-pajjiżi terzi li għadhom jeħtieġu viża mingħand ċittadini ta’ l-Istati Membri għal mawriet ta’ inqas minn 90 ġurnata waqt li l-Istati Membri ta’ l-UE kkonċernati ma japplikawx din il-ħtieġa ta’ viża fir-rigward taċ-ċittadini ta’ dawn il-pajjiżi terzi. Dan il-mekkaniżmu ġdid ta’ reċiproċità qed ikun implimentat kif ġej:

- L-Istati Membri kellhom jinnotifikaw is-sitwazzjonijiet eżistenti kollha ta’ non reċiproċità sa l-24 ta’ Lulju 2005 u dawn in-notifiki ġew ippubblikati fil-11 ta’ Ottubru fil-Ġurnal Uffiċjali;

- Wara din il-pubblikazzjoni, il-Kummissjoni, f’konsultazzjoni ma’ l-Istati Membri, kellha tieħu minnufih il-passi meħtieġa ma’ l-awtoritajiet tal-pajjiżi terzi li ma japplikawx ir-reċiproċità, sabiex jerġgħu jibdew jivjaġġaw mingħajr il-ħtieġa ta’ viża.

- Fi żmien tliet xhur mill-pubblikazzjoni tan-notifiki fil-Ġurnal Uffiċjali, il-Kummissjoni għandha tippreżenta rapport lill-Kunsill, possibbilment flimkien ma’ proposta li tipprovdi l-għoti mill-ġdid temporanju tal-ħtieġa tal-viża liċ-ċittadini ta’ pajjiżi terzi konċernati. Dan ir-rapport huwa s-suġġett ta’ din il-komunikazzjoni.

Barra minn hekk, dikjarazzjoni konġunta tal-Kunsill u l-Kummissjoni (ĠU C 172, 12.7.2005, p. 1) tirreferi għall-possibbilità li tieħu miżuri proviżorji oħra għall-pajjiżi kkonċernati, partikolarment fil-qasam politiku, ekonomiku u kummerċjali.

II. L-IMPLIMENTAZZJONI TAL-MEKKANIżMU GDID TA’ REċIPROċITÀ:

In-notifiki tas-sitwazzjonijiet ta’ non reċiproċità li kienu jeżistu fil-mument tad-dħul fis-seħħ tar-Regolament il-ġdid (l-24 ta' Ġunju 2005) saru minn 18-il Stat Membru, li huma l-Awstrija, Ċipru, ir-Repubblika Ċeka, id-Danimarka, l-Estonja, il-Finlandja, il-Ġermanja, il-Greċja, l-Ungerija, l-Italja, il-Latvja, il-Litwanja, Malta, il-Polonja, il-Portugall, is-Slovakkja, is-Slovenja u l-Iżvezja. L-Iżlanda u n-Norveġja ppreżentaw ukoll notifiki[3].

L-ewwel notifiki ġew ippubblikati fil-Ġurnal Uffiċjali fil-11 ta’ Ottubru 2005[4]. Din il-pubblikazzjoni bdiet il-perjodu ta’ 90 ġurnata li fih il-Kummissjoni kellha tieħu passi ma’ l-awtoritajiet tal-pajjiżi terzi kkonċernati sabiex tikkonvinċihom biex ineħħu l-obbligu tal-viża li għadhom jimponu fuq iċ-ċittadini ta’ ċerti Stati Membri u biex jirrappurtaw lill-Kunsill. Madankollu, diversi Stati Membri ma ppreżentawx in-notifiki sad-data ta’ skadenza; b’konsegwenza ta’ dan, in-notifiki tagħhom ġew ippubblikati wara (fl-10 ta’ Novembru għan-notifiki[5] Awstrijaċi, Daniżi u Żvediżi u fit-8 ta' Diċembru 2005[6] għan-notifiki[7] Norveġiżi u Iżlandiżi).

Fid-dawl tan-numru ta’ każijiet notifikati, għandu jkun mistqarr li s-sitwazzjoni fir-rigward tar-reċiproċità tjiebet ħafna mill-perjodu li segwa direttament l-aħħar tkabbir ta' l-UE. Fuq il-bażi ta’ l-informazzjoni informali miġbura mill-Kummissjoni, fost it-33 pajjiż li jissemma fl-Anness II tar-Regolament tal-Kunsill 539/2001, 22 pajjiż ħtieġ viża minn Stat Membru wieħed jew aktar. B’kollox kien hemm 112-il każ ta’ non reċiproċità lejn Stati Membri ġodda mill-1 ta’ Mejju 2004 (ara l-Anness 1 A).

Is-sistema ta’ notifika introdotta fil-qafas tal-mekkaniżmu ġdid ta’ reċiproċità juri li n-numru ta’ każijiet ta’ non reċiproċità naqsu b’mod sinifikanti mit-tkabbir 'l hawn (ara l-Anness 1 B). 13-il pajjiż terz biss kienu notifikati, u 5 fost 13 kienu notifikati minħabba raġunijiet oħra barra dawk li jimponu ħtieġa ta' viża. B’referenza għal dawn it-13 pajjiżi terzi, 75 każ kienu notifikati, minn dawn 18-il każ kienu jikkonċernaw il-limitazzjoni tal-perjodu ta’ mawra taħt l-eżenzjoni mill-viża (inqas minn 90 ġurnata) u 4 kienu jikkonċernaw formalitajiet speċifiċi għall-qsim tal-fruntieri jew mawra qasira.

It-titjib fis-sitwazzjoni huwa riżultat ta’ l-isforzi diplomatiċi tal-Kummissjoni u l-Istati Membri mill-1 ta' Mejju ’l hawn u jikkonferma l-effikaċja tal-metodu li fuqu huwa bbażat il-mekkaniżmu ta' reċiproċità, inklużi d-djalogu u l-kuntatti diplomatiċi mal-pajjiżi terzi kkonċernati.

B’risposta għan-notifiki, il-Kummissjoni bagħtet ittri lill-Istati Membri, l-Iżlanda u n-Norveġja bi stedina biex ifornu aktar informazzjoni dwar il-każijiet ta’ non reċiproċità b’attenzjoni speċjali għar-raġunijiet possibbli għaliex ikunu suġġetti għall-obbligu tal-viża u l-passi bilaterali meħuda sabiex is-sitwazzjoni tkun rimedjata. Fuq il-bażi ta’ l-informazzjoni riċevuta, il-Kummissjoni, fejn kien xieraq, ikkonsultat aktar ma’ l-Istati Membri biex tikkjarifika l-inkonsistenzi. Il-Kummissjoni aġġornat b’mod regolari lill-Kunsill dwar il-qagħda preżenti.

Wara dawn in-notifiki u fuq il-bażi ta' l-informazzjoni riċevuta mill-Istati Membri, l-Iżlanda u n-Norveġja, il-Kummissjoni wasslet noti verbali lill-pajjiżi terzi kkonċernati u organizzat serje ta' laqgħat bilaterali ma' l-awtoritajiet tagħhom.

III. IR-RIżULTATI TAL-MEKKANIżU TA’ REċIPROċITÀ ġDID

Bħala riżultat tal-kuntatti ma’ l-awtoritajiet tal-pajjiżi terzi msemmija hawn fuq, il-Kummissjoni tagħmel distinzjoni bejn tliet kategoriji ta’ pajjiżi terzi skond il-livell tal-kisbiet tagħhom[8].

MA’ ċERTI PAJJIżI, DIġÀ NTLAħAQ RIżULTAT POżITTIV:

Il-Kosta Rika

Notifiki : Is-Slovakkja u l-Estonja (eżenzjoni mill-viża limitata għal mawriet ta’ 30 ġurnata).

L-awtoritajiet tal-Kosta Rika pprovdew lill-Kummissjoni bir-“Regoli Ġenerali tal-viżi għal min mhux residenti” bid-data tat-22 ta’ Novembru 2005, li skond dawn, is-Slovakkja u l-Estonja jgawdu eżenzjoni mill-viża għal mawriet sa 90 ġurnata fil-Kosta Rika. Meta kienet qed tivverifika dawn ir-regoli ġenerali, il-Kummissjoni nnutat li l-Iżlanda kien l-uniku Stat ta' Schengen mhux inkluż fil-lista tal-pajjiżi li jibbenefikaw minn eżenzjoni mill-viża għal mawriet sa 90 ġurnata. Il-Kummissjoni ġibdet l-attenzjoni ta’ l-awtoritajiet tal-Kosta Rika dwar dan u ntqalilha li l-Iżlanda dalwaqt se tibda tibbenefika mill-istess statut. Għal dan il-għan tħabbret emenda fir-“Regoli Ġenerali” msemmija hawn fuq.

Evalwazzjoni

Il-Kummissjoni tikkunsidra li, skond l-informazzjoni pprovduta mill-awtoritajiet tal-Kosta Rika, iċ-ċittadini mill-Istati Membri kollha u pajjiżi assoċjati – inkluża, fil-futur qrib, l-Iżlanda – issa huma eżentati mill-obbligu tal-viża.

In-Nikaragwa

Notifiki : Il-Latvja (ħtieġa tal-kisba ta’ karta turistika mal-wasla), l-Awstrija (eżenzjoni mill-viża għal mawriet sa xahar) u l-Iżlanda (ħtieġa ta’ viża).

L-awtoritajiet tan-Nikaragwa pprovdew informazzjoni lill-Kummissjoni fir-rigward tal-leġiżlazzjoni nazzjonali tagħhom (“Decreto Presidencial n°57-2005” ), li daħlet fis-seħħ fil-5 ta’ Settembru 2005, li teżenta inter alia mill-obbligu tal-viża liċ-ċittadini ta’ l-Istati Membri kollha u l-pajjiżi assoċjati għal mawriet sa 90 ġurnata. Iċ-ċittadini tal-pajjiżi kollha li mhumiex suġġetti għall-ħtieġa ta’ viża jridu jħallsu taxxa u jingħataw karta turistika mal-wasla tagħhom fil-pajjiż.

Evalwazzjoni

Skond l-informazzjoni pprovduta mill-awtoritajiet tan-Nikaragwa, iċ-ċittadini mill-Istati Membri kollha u l-pajjiżi assoċjati issa huma eżentati mill-obbligu tal-viża.

Il-Panama

Notifiki : L-Estonja, Malta, ir-Repubblika tas-Slovakkja, l-Iżlanda u n-Norveġja (ħtieġa ta’ viża). L-Estonja, ir-Repubblika tas-Slovakkja u Malta sussegwentement infurmaw lill-Kummissjoni li l-Panama eżentat liċ-ċittadini tagħhom mill-obbligu tal-viża.

L-awtoritajiet tal-Panama kkonfermaw li ċ-ċittadini ta’ l-Estonja, Malta u s-Slovakkja mhumiex meħtieġa li jkollhom viża biex jidħlu fit-territorju tal-Panama. Aktar informazzjoni intbagħtet lill-Kummissjoni rigward lista ta’ pajjiżi (“clasificación migratoria” ) bid-data ta’l-10 ta’ Ġunju 2005, li tiddikjara li ċittadini mill-Istati Membri kollha, kif ukoll mill-Iżlanda u n-Norveġja huma eżentati mill-obbligu tal-viża.

Evalwazzjoni

Il-Kummissjoni tikkunsidra li, skond l-informazzjoni pprovduta mill-awtoritajiet tal-Panama, iċ-ċittadini mill-Istati Membri kollha u l-pajjiżi assoċjati issa huma eżentati mill-obbligu tal-viża.

Il-Venezwela

Notifiki : L-Awstrija (eżenzjoni mill-viża għal mawriet sa 60 ġurnata), il-Ġermanja (ħtieġa ta’ viża mad-dħul fil-Venezwela bl-art jew bil-baħar), il-Latvja u l-Iżvezja (ħtieġa ta’ karta turistika).

L-awtoritajiet tal-Venezwela pprovdew lill-Kummissjoni b’dokument magħmul mill-Ministeru ta’ l-Affarijiet Barranin tal-pajjiż (Direttorat Ġenerali tar-Relazzjonijiet Konsulari) u disponibbli għall-konsultazzjoni pubblika fuq il-websajt tal-Ministeru, fejn hemm il-lista tal-Pajjiżi li ċ-ċittadini tagħhom ma jeħtiġux viża għal perjodu ta’ inqas minn 90 ġurnata. L-Istati Membri kollha jinsabu fil-lista kif ukoll l-Iżlanda u n-Norveġja.

Iċ-ċittadini tal-pajjiżi kollha fil-lista huma meħtieġa li jimlew il-Karta Turistika DEX-2 qabel jew waqt il-kontrolli tad-dħul. Il-Karta fiha żewġ elementi: wieħed huwa miżmum mill-uffiċjal ta’ l-immigrazzjoni u l-ieħor jingħata lura lill-persuna. L-awtoritajiet tal-Venezwela iżommu din il-miżura għal raġunijiet statistiċi. Kien ikkonfermat lill-Kummissjoni, li taħt il-viża u s-sistema ta’ kontroll tal-fruntieri li hemm bħalissa m’għadha teżisti l-ebda distinzjoni bejn dħul bl-ajru, bl-art jew bil-baħar fil-pajjiż.

Evalwazzjoni

Il-Kummissjoni tikkunsidra li, skond l-informazzjoni pprovduta mill-awtoritajiet tal-Venezwela, iċ-ċittadini mill-Istati Membri kollha kif ukoll l-Iżlanda u n-Norveġja issa huma eżentati mill-obbligu tal-viża. Il-Karta Turistika DEX-2 meħtieġa mal-wasla fil-Venezwela ma tikkorrispondix ma’ obbligu tal-viża. Din tapplika b’mod uniformi għaċ-ċittadini kollha li mhumiex suġġetti għall-ħtieġa ta' viża li jivjaġġaw fil-Venezwela; din tikkorrispondi għall-karta ta’ l-iżbark jew għal dikjarazzjoni tal-wasla u hija mingħajr ħlas.

Il-Brażil

Notifika : L-Awstrija, Ċipru, ir-Repubblika Ċeka, l-Estonja, il-Latvja, il-Litwanja u Malta (ħtieġa ta’ viża).

L-awtoritajiet Brażiljani diġà esprimew u kkonfermaw formalment ir-rieda politika tagħhom li jeżentaw liċ-ċittadini mill-ħtieġa tal-viża ta’ dawk l-Istati Membri li għad għandhom dan l-obbligu. F’dan il-kuntest, il-Brażil bagħat abbozz ta’ ftehim mal-Komunità Ewropea lill-Kummissjoni f’Lulju 2005 biex jeżenta liċ-ċittadini ta’ dawk l-Istati Membri li għadhom jeħtieġu viża biex jidħlu fil-Brażil minn dan ir-rekwiżit, waqt li l-ftehim bilaterali l-ieħor ma’ l-Istati Membri l-oħra ma jkunx affettwat.

L-awtoritajiet Brażiljani infurmaw lill-Kummissjoni li skond il-Kostituzzjoni tal-Brażil, minħabba li eżenzjoni mill-viża timplika telfa mid-dħul fiskali, ikun hemm bżonn l-approvazzjoni mill-Parlament Brażiljan. Għalhekk, għandu jiġi negozjat ftehim internazzjonali. Il-Brażil informa wkoll lill-Kummissjoni bid-diffikultajiet, minn perspettiva politika, li jinbidlu jew jiġu emendati l-ftehim bilaterali eżistenti ma’ l-Istati Membri l-oħra.

Evalwazzjoni

Meta titqies il-kompetenza esterna esklussiva tal-Komunità f’dan il-qasam, il-konklużjoni ta’ ftehim għall-eżenzjoni mill-viża bejn il-KE u l-Brażil, li jkun applikabbli biss għal numru limitat ta’ Stati Membri, mhuwiex possibbli. Meta l-Komunità teżerċita l-kompetenza esterna tagħha, din teżerċitaha għall-Komunità kollha, suġġetti biss għad-dispożizzjonijiet “ opt-out ” li jikkonċernaw l-Irlanda u r-Renju Unit.

Għalhekk, meta jittieħed f’kunsiderazzjoni l-impenn politiku ta’ l-awtoritajiet Brażiljani biex jiżguraw reċiproċità sħiħa ma’ l-Istati Membri kollha rigward l-eżenzjoni mill-ħtieġa tal-viża, għandu jiġi eżaminat aktar kif dwan l-ostakoli legali u politiċi jistgħu jingħelbu. Hija l-intenzjoni tal-Kummissjoni li tippreżenta rakkomandazzjoni lill-Kunsill bl-għan li jinkisbu direttivi ta’ negozjati għal ftehim għall-eżenzjoni mill-viża bejn il-Komunità Ewropea u l-Brażil li jkopri l-Istati Membri kollha u li jieħu post il-ftehimiet bilaterali għall-eżenzjoni mill-viża eżistenti ma’ l-Istati Membri.

MA’ SENSIELA TA’ PAJJIżI TERZI OħRA, IS-SOLUZZJONI GħAL PROBLEMI TA’ NON-REċIPROċITÀ DIġÀ TħABBRET, IżDA TEħTIEġ AKTAR IMPLIMENTAZZJONI U/JEW VERIFIKA

Il-Brunej Darussalam

Notifika : Ir-Repubblika Ċeka, l-Estonja, il-Latvja, il-Litwanja, Malta, il-Portugall, is-Slovenja, il-Finlandja u l-Iżlanda (ħtieġa ta’ viża); L-Italja, Ċipru, l-Ungerija, is-Slovakkja, l-Iżvezja u n-Norveġja (mawra mingħajr viża limitata għal 14-il ġurnata); Il-Ġermanja, il-Greċja u l-Awstrija (mawra mingħajr viża limitata għal 30 ġurnata).

Fuq livell tekniku, l-awtoritajiet tal-Brunej irrikonoxxew id-differenzi fit-trattament ta’ l-Istati Membri u ħabbru li l-awtoritajiet kompetenti għandhom jirriflettu dwar soluzzjonijiet possibbli li jistgħu jipprovdu għal trattament indaqs ta’ l-Istati Membri kollha. Waqt li jiġi nnutat li ċ-ċittadini tal-Brunej jibbenefikaw minn mawra ta’ 90 ġurnata mingħajr bżonn ta’ viża fi ħdan it-territorju ta’ l-Istati Membri, ġie enfasizzat li l-Brunej huwa pajjiż żgħir, li ma jagħtix mawriet ta’ aktar minn 30 ġurnata mingħajr viża lanqas lill-ġirien Ażjatiċi tiegħu (skond l-informazzjoni għad-dispożizzjoni tal-Kummissjoni hemm biss pajjiż terz wieħed, l-Istati Uniti, li jibbenefika minn eżenzjoni mill-viża għal 90 ġurnata mill-Brunej).

Evalwazzjoni

Għalkemm mawra ta’ inqas minn 90 ġurnata mingħajr il-bżonn ta’ viża għaċ-ċittadini ta’ l-Istati Membri (u bl-istess perjodu ta’ mawra għaċ-ċittadini ta’ l-Istati Membri kollha l-oħra) ma tistax tkun ikkunsidrata bħala għotja ta’ reċiproċità sħiħa, il-Brunej offra li japplika l-istess kondizzjonijiet favorevoli liċ-ċittadini ta’ l-UE daqs l-eqreb imsieħba Ażjatiċi tiegħu. B’hekk, it-trattament indaqs bejn l-Istati Membri jkun garantit. Meta jittieħed f’kunsiderazzjoni d-daqs tal-Brunej Darussalam, in-numru żgħir ta’ ċittadini ta’ l-UE kkonċernati u l-approċċ tiegħu lejn iċ-ċittadini tal-pajjiżi ġirien tiegħu, għandu jkun diskuss ma’ l-Istati Membri jekk perjodu limitat ta' mawra mingħajr viża – sa 30 ġurnata - ma jkunx biżżejjed għall-bżonnijiet professjonali u privati taċ-ċittadini ta’ l-UE. Fi kwalunkwe każ, mawra mingħajr il-bżonn ta’ viża għall-Istati Membri kollha u l-pajjiżi assoċjati, minkejja li huma limitati fiż-żmien għal inqas minn 90 ġurnata, għad trid tiġi kkonfermata mill-awtoritajiet tal-Brunej Darussalam.

Il-Malasja

Notifiki : Il-Greċja, il-Latvja u l-Estonja (eżenzjoni mill-viża limitata għal mawriet ta’ inqas minn 30 ġurnata).

Il-Kummissjoni rċeviet assigurazzjonijiet min-naħa tal-Malasja li ma jarawx diffikultajiet kbar biex jestendu l-eżenzjoni mill-viża għal mawriet sa 90 ġurnata għal dawn it-tliet Stati Membri u għal Portugall li milli jidher jinsab fl-istess sitwazzjoni. L-awtoritajiet tal-Malasja infurmaw li huma qed jeżaminaw din il-kwistjoni u li għandhom jibgħatu risposta uffiċjali, li s’issa għadha ma waslitx.

Evalwazzjoni

Wara l-kuntatti inkoraġġanti ma’ l-awtoritajiet tal-Malasja, il-Kummissjoni tikkunsidra li din il-kwistjoni għandha tkun segwita sabiex tiżgura reċiproċità sħiħa rigward is-sistema ta’ eżenzjoni mill-viża għaċ-ċittadini ta’ l-Istati Membri kollha u l-pajjiżi assoċjati.

Singapor

Notifika : L-Estonja (ħtieġa ta’ viża għal mawriet ta’ aktar minn 30 ġurnata).

L-awtoritajiet ta’ Singapor infurmaw lill-Kummissjoni li fil-mument tad-dħul fit-territorju tiegħu, Singapor jipprovdi approvazzjoni fil-passaport taċ-ċittadini ta’ l-Istati Membri fejn ikun speċifikat li jkunu intitolati li joqgħodu 30 ġurnata. Ċittadin ta’ l-Istati Membri jista’ mbagħad japplika għal żewġ estensjonijiet ta’ 30 ġurnata ’l waħda. Din l-applikazzjoni hija sempliċi u bla ħlas. Din il-proċedura tapplika għaċ-ċittadini tal-pajjiżi kollha li jibbenefikaw minn sistema ta’ eżenzjoni mill-viża. Singapor iġġustifika din il-proċedura bl-interess leġittimu tiegħu li jkun jaf ir-raġunijiet ta’ persuna li tixtieq toqgħod Singapor għal aktar minn xahar meta jitqies id-daqs relattivament żgħir tal-pajjiż.

Evalwazzjoni

Il-Kummissjoni tikkunsidra li, meta jitqiesu ċ-ċirkostanzi li fihom il-mawra inizjali bl-eżenzjoni mill-viża hija limitata għal 30 ġurnata (partikolarment: it-trattament indaqs taċ-ċittadini kollha mill-obbligu tal-viża; il-proċedura faċli għal estensjoni tal-mawra mingħajr viża; id-daqs tal-pajjiż) u l-prinċipju tal-proporzjonalità, m’hemm raġuni għaliex din il-kwistjoni għandha tkompli.

L-Urugwaj

Notifika : L-Estonja (ħtieġa ta’ viża).

L-awtoritajiet ta’ l-Urugwaj infurmaw bil-fomm lill-Kummissjoni li m’hemm l-ebda oġġezzjoni legali għall-ħtieġa ta’ l-eżenzjoni mill-viża għaċ-ċittadini Estonjani u li, b’konsegwenza ta’ dan, ġie ppreparat digriet li jistabbilixxi r-reċiproċità u li għandu jiġi approvat dalwaqt.

Evalwazzjoni

Il-Kummissjoni tikkunsidra li, skond l-informazzjoni provduta mill-awtoritajiet ta’ l-Urugwaj, ir-reċiproċità għall-Istati Membri kollha dalwaqt se tkun effettiva. Il-Kummissjoni se żżomm lill-Kunsill infurmat dwar id-dħul fis-seħħ tad-digriet imħabbar mill-awtoritajiet ta' l-Urugwaj.

MA’ PAJJIżI TERZI, NINSABU B’MOD SINIFIKANTI AKTAR IL-BOGħOD MINN SOLUZZJONI GħALL-KWISTJONI TA’ NON REċIPROċITÀ

L-Awstralja, il-Kanada u l-Istati Uniti qed jeżaminaw l-Istati Membri kollha li bħalissa mhumiex qed jibbenefikaw minn reċiproċità tal-viża fuq bażi ta’ każ b’każ skond il-liġijiet applikabbli tagħhom u kriterji oħra mhux statutorji. Filwaqt li huwa magħruf li l-Istati Membri kkonċernati għandhom bżonn jieħdu miżuri biex jilħqu dawn il-kriterji, huwa essenzjali li kull pajijiż ikun provdut b’sett ta’ kriterji komprensivi, speċifiċi u li jistgħu jitkejlu li jridu jintlaħqu, biex b’hekk jipprovduhom bi triq lejn il-kisba tar-reċiproċità tal-viża.

L-Awstralja

Dawk kollha li mhumiex ċittadini[9] għandhom jiksbu viża qabel ma jivvjaġġaw lejn l-Awtralja. Skond in-nazzjonalità tal-persuna kkonċernata, l-applikazzjoni għall-viża għandha ssir b’mod elettroniku – Awtorizzazzjoni Elettronika għall-Ivjaġġar (ETA) jew eVisa (għad-dettalji ara l- Anness 2) – jew f’missjoni diplomatika. Barra minn hekk, iċ-ċittadini ta’ diversi pajjiżi għandhom il-bżonn li jkunu fil-pussess ta’ viża ta’ tranżitu biex jgħaddu mill-Awstralja fi triqithom lejn pajjiż ieħor.

L-Awstralja teħtieġ biss ETA miċ-ċittadini ta’ 14-il Stat Membru (il-Belġju, id-Danimarka, il-Ġermanja, il-Greċja, Spanja, Franza, l-Italja, il-Lussemburgu, Malta, l-Olanda, l-Awstrija, il-Portugall, il-Finlandja, l-Iżvezja), kif ukoll ta’ l-Istati assoċjati l-Iżlanda u n-Norveġja. Hija meħtieġa eVisa miċ-ċittadini ta' 9 Stati Membri (ir-Repubblika Ċeka, l-Estonja, Ċipru, il-Latvja, il-Litwanja, l-Ungerija, il-Polonja, l-Islovenja u s-Slovakkja). Mill-1 ta’ Novembru 2005, il-ħtiġijiet kollha għal viżi ta’ tranżitu, li kienu mitluba miċ-ċittadini ta’ dawn id-9 Stati Membri li jeħtieġu eVisa, ġew imneħħija.

Għalhekk, l-Awstralja għamlet notifika għal żewġ raġunijiet differenti ta’ non reċiproċità. seba’ Stati Membri kif ukoll l-Istati assoċjati tan-Norveġja u l-Iżlanda nnotifikaw is-sistema ta' l-Awtorizzazzjoni Elettronika ta' l-Ivjaġġar (ETA), disa' Stati Membri nnotifikaw minħabba li ġew ippreżentati b'obbligu ta’ viża li jmur lil hinn mill-obbligu ta’ ETA.

L-eVisa kienet disponibbli għal disa’ Stati Membri mill-1 ta’ Lulju 2004 (għal mawriet sa tliet xhur, u mill-1 ta’ Lulju 2005 għal mawriet sa tnax-il xahar għall-Istati Membri kollha), u minn dawn tliet Stati Membri (l-Estonja, il-Latvja u s-Slovenja) jibbenefikaw mill-faċilità ta’ “għotja atomatika”.

L-awtoritajiet Awstraljani jisħqu li, komparata ma’ l-Unjoni Ewropea, il-politika tal-viża tagħhom mhijiex iffukata fuq mawra qasira ta’ tliet xhur, iżda toffri approċċ aktar ġeneruż għal mawriet sa tnax-il xahar inkluż kondizzjonijiet ta’ dħul u żjara ġenerużi u ffaċilitati. Dawn jinkludu applikazzjonijiet onlajn għal viża valida sa tnax-il xahar minn Lulju 2005 (għall-Istati Membri kollha), arranġamenti għal vaganza ta’ ħidma (11-il Stat Membru u n-Norveġja), li fuq il-bażi tagħhom jistgħu jiġu supplimentati fondi għall-ivjaġġar permezz ta’ impjieg inċidentali, il-faċilitazzjoni tal-viżi għall-istudenti u simplifikazzjoni permezz ta' ħruġ ta’ permessi li jkopru kemm ir-residenza kif ukoll l-impjieg.

F’diversi kuntatti informali u formali bejn is-servizzi tal-Kummissjoni u l-awtoritajiet Awstraljani, dawn ta’ l-aħħar enfasizzaw li s-sistema universali tal-viża ta’ l-Awstralja hija rispons proporzjonat u effikaċi għall-pożizzjoni ġeografika tagħha u għall-problemi tas-sigurtà. L-Awstralja tqis li huwa neċessarju li tikkontrolla l-passiġġieri qabel it-tluq tagħhom, għall-inqas permeżż ta’ l-ETA, sabiex minn banda tevita kwalunkwe riskju għas-sigurtà (anke għal min jivjaġġa mal-vjaġġaturi) u mill-banda l-oħra sabiex ikun evitatat xi inkonvenjent kbir li jista’ jkun ikkawżat lill-vjaġġaturi, kieku jkunu mwaqqfa milli jidħlu wara vjaġġ twil.

L-Awstralja saħqet li rreaġiet b’mod pożittiv għall-adeżjoni ta’ l-għaxar Stati Membri ġodda f’Mejju 2004 u pprovdiet għal faċilitazzjoni tal-ħruġ tal-viżi minn dak in-nhar.

Rigward id-differenzi fit-trattament bejn l-Istati Membri, l-Awstralja tiġġustifika l-bżonn li żżomm is-sistema kurrenti ta' l-eVisa għal mawriet qosra fir-rigward ta’ disa' Stati Membri kif ġej: tliet Stati Membri urew żieda fir-rata ta’ mawra mtawla mill-introduzzjoni ta’ l-eVisa f’Lulju 2004; tliet Stati Membri ġodda m’għandhomx sistema li tippermettilhom li jiddistingwu onlajn bejn dokumenti ta’ l-ivjaġġar maħruġa liċ-ċittadini ta’ l-UE u dawk maħruġa mill-Istati Membri ta’ l-UE lil dawk li mhumiex ċittadini; għal sitt Stati Membri l-użu ta’ dokumenti sekondarji foloz huwa għoli; barra minn hekk, l-Awstralja semmiet rati ta’ kanċellazzjoni ta’ viżi u rati ta' ċaħda ta’ viżi għal diversi Stati Membri.

Madankollu, fir-risposta komprensiva ħafna lin-nota verbali mill-Kummissjoni, l-Awstralja enfasizzat ukoll l-impenn tagħha li tkompli tirrevedi l-proċeduri tagħha fuq bażi ta’ pajjiż b’pajjiż fl-ewwel semestru ta’ l-2006: “L-Awstralja tkompli tikkunsidra attivament il-kwistjonijiet li tqajmu mill-Kummissjoni inkluża l-mistoqsija dwar il-Ħlas għall-Applikazzjoni tal-Viża (VAC), aktar tnaqqis fil-ħtiġijiet tad-dokumentazzjoni u raffinamenti oħra fil-faċilità tal-viża elettronika li tkompli ssaħħaħ il-moviment tal-persuni bejn l-Awstralja u l-UE. Se nkomplu nagħmlu aġġustamenti progressivi fis-sistemi tagħna biex nilħqu dan l-għan, u se niżguraw li l-Kummissjoni u l-Istati Membri jinżammu aġġornati regolarment bl-iżviluppi.” F’laqgħat mas-servizzi tal-Kummissjoni, l-awtoritajiet Awstraljani indikaw li se jipprovdu skeda għall-introduzzjoni ta’ dawn il-miżuri ta' simplifikazzjoni.

“Il-Gvern Awstraljan huwa impenjat f’dan il-proċess ta’ titjib kontinwu u kwalunkwe possibilità li l-ETA tiġi estiża għall-bqija tad-9 Stati Membri li bħalissa m’għandhomx aċċess għall-ETA jeħtieġ li tkun ikkunsidrata bħala parti minn dan il-proċess, meta jitqies l-ambjent ta’ sigurtà attwali.”

L-awtoritajiet Awstraljani indikaw li r-reċiproċità tal-ħruġ tal-viża teħtieġ approċċ intergovernattiv wiesa’ u li s-suġġett għandu jkun indirizzat matul l-ewwel nofs ta’ l-2006.

Evalwazzjoni

Għandu jkun rikonoxxut li waqt li l-Awstralja żżomm il-kriterji kurrenti tagħha tas-sistema tal-viża din turi rieda u trasparenza biex tiffaċilita d-dħul fl-Awstralja taċ-ċittadini ta’ dawk l-Istati Membri li għadhom ma jibbenefikawx mill-aċċess tas-sistema ta’ l-ETA u biex tiffaċilita d-dħul u l-kondizzjonijiet taż-żjara b’mod ġenerali anki għal mawriet ta’ aktar minn tliet xhur. Serje ta’ miżuri ta’ faċilitazzjoni ttieħdu diġà bħat-tneħħija tal-ħtiġijiet tat-tranżitu tal-viżi li kien għad hemm (disa’ Stati Membri), u l-użu ta' l-eVisa, anki bil-faċilità ta' l-għoti awtomatiku. F’dan il-kuntest, aktar ċarezza u trasparenza għandhom jintalbu mill-awtoritajiet Awstraljani fir-rigward tal-kriterji applikabbli, is-sekwenza eżatta tal-miżuri ta’ simplifikazzjoni, u l-passi li għandhom bżonn jittieħdu mill-partijiet konċernati sabiex jinkiseb progress.

Il-Kummissjoni għandha l-intenzjoni li tkompli d-djalogu orjentant lejn ir-riżultati ma’ l-Awstralja.

Għadd ta’ kwistjonijiet għandhom jiġu ċċarati aktar ma’ l-awtoritajiet Awstraljani, bħad-distinzjoni fis-sistema elettronika bejn it-tipi differenti ta’ passaporti maħruġa minn Stat Membru u l-effiċjenza, kkritikata minn ċerti Stati Membri, ta’ ċerti faċilitajiet offruti taħt is-sistema ta’ l-eVisa. Għall-Kummissjoni l-ewwel prijorità hi li tikseb trattament indaqs taċ-ċittadini ta’ l-Istati Membri kollha billi ġġib lil dawk li bħalissa huma suġġetti għall-eVisa fl-ambitu tas-sistema ta' l-ETA. Il-kwistjoni tas-sistema ta’ l-ETA – minħabba li l-ETA hija viża, jiġifieri awtorizzazzjoni li trid tinkiseb qabel l-ivjaġġar, madankollu mingħajr l-inkonvenjent li tkun preżentata applikazzjoni għal viża – tista’ ssegwi fi stadju ulterjuri. Ma jistax jiġi miċħud li b’mod partikolari l-kondizzjonijiet u l-proċeduri ta’ l-Awstralja għad-dħul u mawriet ta’ aktar minn tliet xhur huma favorevoli għall-vjaġġaturi u huma inqas kumplessi mir-regoli rispettivi fi ħdan l-UE.

L-Istati Uniti ta' l-Amerika

Għaxar Stati Membri (ir-Repubblika Ċeka, il-Greċja, l-Estonja, Ċipru, il-Latvja, il-Litwanja, l-Ungerija, Malta, il-Polonja u s-Slovakkja) innotifikaw li l-Istati Uniti jimponu ħtieġa ta’ viża fuq iċ-ċittadini tagħhom.

Il-Programm ta’ l-Istati Uniti ta’ l-Eżenzjoni mill-Viża[10] (VWP) jippermetti liċ-ċittadini minn 27 pajjiż parteċipant biex jidħlu fl-Istati Uniti bħala viżitaturi temporanji għan-negozju jew għall-pjaċir mingħajr ma' l-ewwel jiksbu viża mingħand konsulat ta' l-Istati Uniti f'pajjiż barrani.

Il-pajjiżi li qed jipparteċipaw fil-programm huma magħżula mis-Segretarju tas-Sigurtà Interna f’konsultazzjoni mas-Segretarju ta’ l-Istat. Il-kondizzjonijiet għall-parteċipazzjoni fil-VWP huma stabbiliti mill-liġi ta’ l-Istati Uniti[11] u qegħdin ippreżentati fil-qosor fl-Anness 2.

L-Istati Uniti jenfasizzaw “li l-ħtiġijiet biex ikun aċċettat pajjiż fil-Programm ta' l-Eżenzjoni mill-Viża ta' l-Istati Uniti (VWP) ġew stabbiliti mill-Kungress bħala kwistjoni tal-liġi... Pajjiżi li jixtiequ jipparteċipaw fil-Programm ta’ l-Eżenzjoni mill-Viża għandhom jissodisfaw individwalment dawn il-kriterji kollha. Kwalunkwe tibdil fil-kriterji li hemm bħalissa ikun jeħtieġ Att mill-Kungress.” L-Istati Membri ta’ l-UE li għadhom ma jagħmlux parti minnu ma jissodissfawx dawn il-kriterji kollha, u b’konsegwenza ta’ dan mhuwiex possibbli li jkunu inklużi fil-VWP fil-medda l-qasira taż-żmien. L-Istati Uniti ma jikkunsidrawx is-sħubija ta’ l-Unjoni Ewropea bħala bażi suffiċjenti għall-eliġibilità fil-VWP.

L-uffiċjali ta’ l-Istati Uniti innutaw b’mod konsistenti li wara l-attakki terroristiċi tal-11 ta’ Settembru 2001, il-Kungress ma weriex entużjażmu biex jitnaqqsu l-kriterji għall-eliġibilità tal-VWP. Madankollu, kien hemm rikonoxximent pubbliku mill-awtoritajiet ta’ l-Istati Uniti għax-xewqa li jinkludu l-Istati Membri l-ġodda u l-Greċja fil-VWP jekk jilħqu l-kriterji. F’dan il-kuntest, fi Frar 2005, il-President Bush ippropona qafas għal “strateġija” biex tiffoka u tiggwida dawn l-isforzi konġunti lejn l-għan għall-parteċipazzjoni li jista’ jkun hemm fil-futur fil-Programm ta’ l-Eżenzjoni mill-Viża. Disgħa mill-10 Stati Membri Ewropej ikkonċernati (bl-eċċezzjoni ta’ Ċipru) issa għandhom dawn l-istrateġiji. Gruppi ta’ ħidma konġunti konsulari issa ġew stabbiliti fl-Istati Membri kollha ta’ l-UE u dawn il-gruppi qed jiltaqgħu regolarment biex jiżviluppaw strateġiji u biex imexxu ’l quddiem din l-aġenda.

L-istrateġiji huma adattati għaċ-ċirkostanzi ta’ kull pajjiż iżda fihom numru ta’ elementi komuni, li jinkludu:

- Ftehim ta’ l-Istati Uniti li jħares lejn il-proċess ta’ reviżjoni ta’ l-applikazzjoni għall-viża;

- It-tneħħija tal-każijiet ta’ qabel l-1989 mill-kalkoli ta’ mawriet imtawla;

- Il-bżonn tal-gvern konċernat li jilħaq il-ħtiġijiet tekniċi stabbiliti sew tal-leġiżlazzjoni ta’ l-Istati Uniti (eż.: ir-rati tar-rifjut ta’ viżi ta' mawriet imtawla u ta’ dawk mhux għal skopijiet ta’ immigrazzjoni, il-biometrika, ir-rappurtar ta’ passaporti mitlufa jew misruqa, eċċ)

- Il-ħtieġa ligvernijiet jippromwovu kampanji ta’ kuxjenza pubblika biex iżidu l-kuxjenza tal-ħtiġijiet u l-obbligazzjonijiet assoċjati ma’ l-ivjaġġar fl-Istati Uniti.

L-Istati Uniti jirrikonoxxu li l-istrateġiji attwali mhumiex komprensivi (jiġifieri li dawn ma jkoprux il-kriterji kollha li huma applikati għal ġudizzju dwar l-eliġibilità għall-VWP) u li f’xi każijiet il-kriterji huma essenzjalment suġġettivi. Barra minn hekk, parti mid- data statistika li fuqha huma mkejlin il-kriterji (eż. mawra mtawla) hija imperfetta.

Il-kwistjoni tar-reċiproċità tal-viża tpoġġiet min-naħa ta’ l-UE fuq l-aġenda tal-laqgħat ta’ l-UE-l-Istati Uniti fil-livelli kollha sa u bl-inklużjoni tas-Samit. Il-kwistjoniji kienet diskussa wkoll fil-laqgħat tat-18 ta’ Ottubru 2005 bejn il-President Barroso u l-President Bush f’Washington. Fir-risposta miktuba tagħhom għan-nota verbali tal-Kummissjoni, l-awtoritajiet ta' l-Istati Uniti irrikonexxew l-importanza tal-kwistjoni fir-relazzjonijiet UE-l-Istati Uniti, irrikonexxew l-aspetti tal-Komunità tal-kwistjoni, u qablu li jipprovdu lill-Kummissjoni b'aġġornament kull kwart tas-sena dwar il-progress fl-istrateġiji tal-VWP. Madankollu, l-Istati Uniti jkomplu jisħqu li “se jkomplu jivvalutaw individwalment il-progress tal-pajjiżi lejn sħubija mal-VWP kif meħtieġ mil-liġi”.

F’segwitu formali wara n-nota verbali, il-Kummissjoni ltaqgħet ma’ l-uffiċjali għolja ta’ l-Istati Uniti f’Washington f’Novembru biex tispjega aktar in-natura tal-mekkaniżmu ta’ reċiproċità emendat u biex tesiġi li jsir progress fil-problema tan-non reċiproċità. L-uffiċjali tal-Kummissjoni għamlu wkoll skambju utli mar-rappreżentanti ta’ Washington ta’ l-10 Stati Membri li bħalissa jinsabu barra l-VWP. Dan kien utli għall-esplorazzjoni tal-possibilità ta’ approċċ aktar konsistenti u koerenti biex jinkiseb l-għan komuni.

Evalwazzjoni

Il-Kummissjoni tirrikonoxxi l-impenn ta’ l-Istati Uniti fl-ogħla livell politiku għall-proċess ta’ l-istrateġija tal-VWP.

Meta titqies ir-reazzjoni ta’ l-Istati Membri u r-realtajiet tal-politika tal-viża ta’ l-Istati Uniti, il-Kummissjoni temmen li l-proċess ta’ l-istrateġija tal-VWP jista’ jkun mezz adegwat għall-assigurazzjoni ta’ l-eżenzjoni mill-viża għaċ-ċittadini kollha ta’ l-UE f’perjodu ta’ żmien medju u hija tixtieq tapprova din l-istrateġija. Madankollu, biex din l-istrateġija tkun għal kollox effettiva għandna bżonn speċifiċità u konsistenza akbar għall-istabbiliment ta’ l-għanijiet u l-kejl f’dawn l-istrateġiji. Dan ġie aċċettat mill-amministrazzjoni ta’ l-Istati Uniti fil-qafas tal-Programm ta’ Ħidma Konġunt ta’ l-UE-l-Istati Uniti f’Novembru 2005 għall-Implimentazzjoni ta’ l-Inizjattiva Ekonomika tas-Samit UE-l-Istati Uniti ta’ Ġunju 2005. wieħed mill-għanijiet huwa li “jkunu stabbiliti proċessi ċari u komprensivi għal Strateġija tal-Pajjiż għall-Programmi kollhata’ l-Eżenzjoni mill-Viża (VWP) billi l-Istati Membri ta’ l-UE jipprovdu strateġija għall-Istati Membri li mhumiex fil-VWP biex jilħqu l-ħtiġijiet u jingħaqdu fil-VWP ta’ l-Istati Uniti.”

Dawn l-attivitajiet jinkludu: sforzi għall-“iżvilupp u l-implimentazzjoni ta’ strateġiji tal-pajjiż komprensivi u speċifiċi għall-Istati Membri ta’ l-UE li mhumiex fil-VWP li jkopru aspetti statutorji u mhux statutorji, b’normi xierqa”, u biex “jaħdmu flimkien biex jippromwovu l-istatut ta’ l-eżenzjoni mill-viża u jużaw kumitati konsulari fl-Istati Membri kollha ta’ l-UE li qed jippruvaw jidħlu fil-VWP biex jirfinaw aktar pjanijiet individwali għall-pajjiż, inklużi mekkaniżmi għall-kejl tal-progress.”

S’issa l-Istati Uniti ma urew l-ebda xewqa li jikkonsidraw miżuri ta’ faċilitazzjoni interim bħall-eżenzjoni mill-ħlas tal-viża. Madankollu, għandha ssir pressjoni fuq l-Istati Uniti biex għall-inqas jissimplifikaw xi aspetti mill-proċess ta’ l-applikazzjoni għall-viża.

Il- Kanada

Seba’ Stati Membri (ir-Repubblika Ċeka, l-Estonja, il-Latvja, il-Litwanja, l-Ungerija, il-Polonja u s-Slovakkja) innotifikaw li l-Kanada timponi ħtieġa ta’ viża fuq iċ-ċittadini tagħhom.

L-approċċ ta’ l-awtoritajiet Kanadiżi dwar l-eżenzjoni mill-viża għall-Istati Membri ta’ l-UE huwa simili għal dak ta’ l-Istati Uniti. Il-Kanada tevalwa l-eżenzjoni mill-viża għal pajjiż b’mod individwali u ma tagħtix lura eżenzjoni ġenerali fuq il-bażi tas-Sħubija ma’ l-UE. Fil-Kanada m’hemmx kriterji ċari li huma definiti legalment għall-prekondizzjonijiet għall-eżenzjoni mill-viża. Kif l-awtoritajiet Kanadiżi rrispondew fit-13 ta’ Diċembru 2005 għan-nota verbali tal-Kummissjoni: “Ir-reviżjoni tal-viża tal-Kanada hija proċess amministrattiv ibbażat fuq valutazzjoni oġġettiva tar-riskji u l-benefiċċji assoċjati mal-moviment taċ-ċittadini ta’ pajjiż.” Il-kriterji ta’ valutazzjoni huma preżentati fl-Anness 2.

Fl-2004, il-Ministeru Kanadiż dwar iċ-Ċittadinanza u l-Immigrazzjoni (Ċittadinanza u Immigrazzjoni Kanada jew CIC) għamel reviżjoni ta’ l-iskema ta’ eżenzjoni mill-viża tiegħu. Is-seba’ Stati Membri konċernati rċevew kwestjonarji b’differenzi sinifikanti f’termini ta’ kontenut. L-awtoritajiet Kanadiżi kkonfermaw li “r-reviżjoni tmexxiet fuq bażi ta’ pajjiż b’pajjiż u ħadet in konsiderazzjoni r-riformi estensivi u l-pass mgħaġġel ta’ bidla fi ħdan l-Istati Membri ġodda affettwati”. Kien hemm diżappunt konsiderevoli meta tħabbar f’Mejju 2005 li l-ebda wieħed mis-sebgħa ma kien se jkollu l-ħtieġa tal-viża eżentata b’riżultat ta’ din il-valutazzjoni. L-awtoritajiet Kanadiżi taw raġunijiet varji dwar it-teħid ta' dawn id-deċiżjonijiet, bħas-sigurtà tal-passaporti u d-dokumenti u frodi relatati, rati għoljin ta' rifjut ta' applikazzjonijiet għall-viża, kriminalità organizzata, immigrazzjoni ekonomika, korruzzjoni tal-gvern, liberalizzazzjoni tas-suq tax-xogħol fl-UE[12], rati ta’ qagħad u tas-salarji, differenzi soċjali, talbiet tar-refuġjati u rabtiet mal-politika ta’ l-Istati Uniti[13].

Ir-reċiproċità tal-viża tqiegħdet fuq l-aġenda tal-laqgħat UE-il-Kanada fuq il-livelli kollha min-naħa ta’ l-UE u ġie ċċarat li l-UE tikkunsidra li hija kwistjoni tar-relazzjonijiet bejn l-UE u l-Kanada.

Il-kapijiet ta’ l-UE u l-Kanada qablu, fl-okkażjoni tas-samit b’vidjokonferenza fl-24 ta’ Novembru 2005, “biex imexxu ‘l quddiem proċess trasparenti ta’ djalogu intensifikat li jistabbilixxi l-ivvjaġġar mingħajr viża għaċ-ċittadini kollha ta l-Istati Membri u l-Kanada”.

Il-Kanada kkonfermat l-impenn tagħha biex tkompli d-djalogu u biex “tkompli tissorvelja l-progress li qed isir u biex tibda reviżjoni komprensiva oħra tal-viża fl-2007 għall-pajjiżi li għadhom ma laħqux statut ħieles mill-viża sa dak iż-żmien. ... Iż-żmien għar-reviżjoni li jmiss tal-Kanada għandha ssegwi l-valutazzjoni tal-proċess ta' Schengen meta hu mistenni li l-Istati Membri jkunu assumew sħubija sħiħa fiż-żona bla fruntieri ta' Schengen.”

Fil-qafas ta’ dan id-djalogu, f’Novembru 2005 l-awtoritajiet Kanadiżi mexxew żjarat tekniċi fl-Istati Baltiċi u fil-Polonja u qed jipproponu aktar żjarat fl-Ungerija, fis-Slovakkja u fir-Repubblika Ċeka f’Jannar 2006. Il-Kanada kkonfermat li s-seba’ Stati Membri jinsabu f’livell differenti ta’ konformità u “l-Kanada qed tissorvelja żviluppi fuq bażi regolari u tibqa’ miftuħa biex tieħu azzjoni lejn eżenzjoni mill-viża qabel ir-reviżjoni fl-2007 jekk l-iżviluppi fi kwalunkwe Stat Membru ġdid iħalliha tagħmel dan. L-Istati Membri ġodda huma mistiedna li jaqsmu flimkien mal-Kanada kwalunkwe żviluppi li huma jkunu jixtiequ li tkun konxja minnhom f’kull ħin.”

Il-Kanada tirreferi wkoll għall-impenji konġunti tagħha ma’ l-Istati Uniti fir-rigward tas-sigurtà u l-kwistjonijiet tal-ġestjoni tal-fruntieri: “Il-Kanada u l-Istati Uniti huma impenjati fil-koordinazzjoni mill-qrib tal-politiki distinti tal-viżi tagħna. Waqt li kull pajjiż ikompli jħaddan l-indipendenza tiegħu fl-iżvilupp tal-politika tal-viżi u l-ħtiġijiet tiegħu, kull pajjiż qabel li jikkunsidra l-implikazzjonijiet ta' bidliet antiċipati fil-politika tal-viżi tagħhom u/jew fil-ħtiġijiet. Għalhekk, aħna nikkonsultaw ma’ xulxin regolarment biex niżguraw li d-direzzjoni li mexjin lejha tkompli tilħaq l-għanijiet u l-interessi reċiproki tagħna.”

It-tneħħija jew it-tnaqqis sostanzjali tal-ħlas tal-viżi mressqa mill-Kummissjoni bħala l-ewwel pass fi proċess li jwassal għat-tneħħija tal-viża ġie rifjutat.

Evalwazzjoni:

Il-Kanada daħlet fi djalogu biex tistabbilixxi vvjaġġar reċiproku mingħajr viża, madankollu mingħajr progress reali s'issa. Din tibqa’ miftuħa għal aktar djalogu u kkonfermat li fil-prinċipji hija lesta li tneħħi l-ħtieġa tal-viża għaċ-ċittadini ta’ l-Istati Membri kollha ta’ l-UE meta jkun il-waqt.

Il-Kummissjoni temmen li d-djalogu mibdi mal-Kanada għandu jkompli iżda li dan id-djalogu għandu jkun orjentat aktar lejn ir-riżultati. Għalhekk, għandu jiġi stabbilit proċess trasparenti b’normi ċari li jwassal għall-eżenzjoni mill-viża għaċ-ċittadini ta’ l-Istati Membri kollha.

IV. Konklużjonijiet

Il-Kummissjoni tqis li d-djalogu ma’ pajjiżi terzi taħt il-mekkaniżmu ta’ reċiproċità diġà wera l-effikaċja tiegħu:

- Għal erba’ pajjiżi terzi – il-Kosta Rika (jekk tingħata konferma fir-rigward ta’ l-Iżlanda), in-Nikaragwa, il-Panama u l-Venezwela – ir-reċiproċità fl-eżenzjoni mill-viża diġà ntlaħqet; għall-Brażil, is-soluzzjoni legali diġà tħabbret.

- Għal erba’ pajjiżi terzi – il-Brunej Darussalam, il-Malasja, Singapor u l-Urugwaj – is-soluzzjoni għall-problemi ta’ non reċiproċità diġà qiegħda hemm, iżda aktar implimentazzjoni u/jew verifika hija meħtieġa fix-xhur li ġejjin.

- Għal tliet pajjiżi terzi oħra, waqt li sar xi progress dwar kwistjonijiet ta’ trasparenza, kien għad m’hemmx ċaqliq f’termini ta’ estensjoni ta’ eżenzjonijiet mill-viżi biex ikopru ċ-ċittadini kollha ta’ l-Istati Membri kollha ta’ l-UE.

Rigward l-Awstralja, m’hemmx prospetti immedjati li jkun hemm sistema ta’ l-ETA applikata għaċ-ċittadini ta' l-Istati Membri kollha. Madankollu, l-Awstralja diġà introduċiet ċertu numru ta’ faċilitazzjonijiet fil-proċedura tal-ħruġ tal-viżi liċ-ċittadini ta’ l-Istati Membri li ma jibbenefikawx mis-sistema ta’ l-ETA u wriet ir-rieda tagħha biex tissimplifika aktar il-proċeduri tagħha tal-ħruġ tal-viżi. Dan diġà huwa pass pożittiv iżda jista’ jitqies biss bħala miżura tradizzjonali, waqt li l-ewwel għan tagħna jibqa’ l-parteċipazzjoni ta’ l-Istati Membri kollha fl-ETA u għalhekk it-trattament indaqs taċ-ċittadini kollha ta’ l-UE (mingħajr preġudizzju għall-pożizzjoni finali ta’ l-UE dwar l-ETA).

Wara diskussjoni fl-ogħla livelli, il-Kummissjoni rat impenn politiku mill-Istati Uniti u l-Kanada biex ikomplu d-djalogu u biex isiru aktar trasparenti u preċiżi dwar il-ħtiġijiet għall-Istati Membri kkonċernati biex jiksbu l-eżenzjoni mill-viża. Il-Kummissjoni se tkompli timpenja ruħha ma’ l-interlokuturi ta’ l-Istati Uniti u l-Kanada biex tiżgura li dawn l-impenji jkunu sodisfatti u biex tesplora ideat konkreti għas-soluzzjoni tal-problema ta’ non reċiproċità. Għandna nkomplu nesploraw ukoll ma’ dawn il-pajjiżi possibilitajiet għal faċilitazzjoni tal-ħruġ tal-viżi bħala miżura interim.

Wara din l-ewwel fażi, li ġabet magħha xi suċċess, huwa importanti li kemm il-Kummissjoni kif ukoll l-Istati Membri jibqgħu impenjati, involuti u magħqudin biex jinkisbu l-għanijiet komuni f’dan il-qasam. Is-sostenn sħiħ ta’ l-Istati Membri lill-Kummissjoni, il-kontribut tagħhom f’kull stadju tal-proċess, u s-solidarjetà bejniethom kollha tibqa’ assolutament essenzjali biex jinkisbu r-riżultati mistennija.

Skond l-Artikolu 1§5 tar-Regolament 539/2001 kif emendat bir-Regoalment 851/2005, il-Kummissjoni se tipprepara sa Lulju 2006 it-tieni rapport li jissorvelja jekk is-soluzzjonijiet imħabbra minn ċerti pajjiżi terzi jkunux immaterjalizzaw ruħhom sadattant u jekk aktar djalogu ma’ oħrajn ikunx fetaħ il-perspettiva ta’ vjaġġar reċiproku mingħajr viża.

Il-Kummissjoni tqis li jekk tqies il-progress li seħħ ma’ l-imsieħba tagħna, għalkemm b’rati varjabbli, f’dan l-istadju m’hemmx bżonn li dan ir-rapport ikun akkumpanjat b’abbozz ta’ miżuri bħal dawk stipulati fl-Artikolu 1§4c tar-Regolament 539/2001 kif emendat bir-Regolament 851/2005 jew bid-dikjarazzjoni konġunta magħmula mill-Kunsill u l-Kummissjoni fiż-żmien ta’ l-adozzjoni tar-Regolament 851/2005.

Madankollu, il-Kummissjoni se tkompli tissorvelja bir-reqqa l-progress, biex tiżgura li l-impenji eżistenti mill-imsieħba tagħna jkunu sodisfatti. Fir-rigward ta’ dawk il-pajjiżi fejn il-kwistjonijiet ta’ non reċiproċità mhux se jkunu solvuti fl-immedjat, il-progress fl-implimentazzjoni tal-kriterji se jkun essenzjali. Waqt li tirrikonoxxi li jinħtieġu sforzi miż-żewġ naħat, il-Kummissjoni tfakkar li l-Artikolu 4 tar-Regolament 539/2001 u d-dikjarazzjoni konġunta tal-Kunsill u l-Kummissjoni dwar ir-Regolament 851/2005 jirreferu għal miżuri speċifiċi bl-għan li jiffaċilitaw il-kisba ta’ vjaġġar reċiproku mingħajr viża.

Annex 1A

Visa requirement imposed by third countries listed in Annex II to Regulation No 539/2001 upon nationals of the new Member States on 1 May 2004.

| CY |CZ |EE |HU |LT |LV |MT |PL |SI |SK | |Andorra | | | | | | | | | | | |Argentina | | | | | | | | | | | |Australia |V |V |V |V |V |V |* |V |V |V | |Bolivia | |V | |V | |V |V | | |V | |Brazil |V |V |V | |(V) |V |V | | |V | |Brunei |V |V |V |V |V |V | | |V |V | |Bulgaria | | | | | | | | | | | |Canada | |V |V |V |V |V | |V | |V | |Chile | | | | | | | | | | | |Costa Rica |V | | | |(V) | |V | |V |(V) | |Croatia | | | | | | | | | | | |Guatemala |V | |V |V |V |V |V |(V) |V |V | |Holy See | | | | | | | | | | | |Honduras |V | | |V | | | | | | | |Hong Kong SAR | | | | | | | | | | | |Israel | | | | | | | | | | | |Japan | | | | | | | | | | | |Macao SAR | | | | | |V | | | | | |Malaysia | | | | |V | | | | | | |Mexico | | |V | |V |V |V | | |V | |Monaco | | | | | | | | | | | |New Zealand |V | |V | |V |V | |V | |V | |Nicaragua |V | | | | | |V | | | | |Panama | |V |V | | |V |V | |V |V | |Paraguay |V |V |V | |V |V |V |(V) |V |V | |Romania | | |(V) | |(V) | | | | | | |Salvador | |V |V |V |V |V |V |(V) |V |V | |San Marino | | | | | |V | | | | | |Singapore | | | | |V | | | | | | |South Korea | | | | | | | | | | | |United States |V |V |V |V |V |V |V |V | |V | |Uruguay | | |V | | | | | | |V | |Venezuela |V | |V | | |V |V |(V) | |V | | * ETA required. (V) : visa exemption agreement not yet entered into force.

Annex 1B

Visa requirement imposed by third countries listed in Annex II to Regulation No 539/2001 upon EU citizens on 24 June 2005.

|CY |CZ |EE |EL |FI |HU |LT |LV |MT |PL |PT |SI |SK |DE |AT |IT |SW |DK | |Andorra | | | | | | | | | | | | | | | | | | | |Argentina | | | | | | | | | | | | | | | | | | | |Australia 1 |V |V |V |V | |V |V |V |V |V | |V |V |V |V |V |V |V | |Bolivia | | |(V) | | | | |(V) |V | | | | | | | | | | |Brazil |V |V |V | | | |V |V |V | | | | | |V4 | | | | |Brunei |(V) |V |V |(V) |V |(V) |V |V |V | |V |V |(V) |(V) |(V) |(V) |(V) | | |Bulgaria | | | | | | | | | | | | | | | | | | | |Canada | |V |V | | |V |V |V | |V | | |V | | | | | | |Chile | | | | | | | | | | | | | | | | | | | |Costa Rica | | |(V) | | | | | | | | | |(V) | | | | | | |Croatia | | | | | | | | | | | | | | | | | | | |Guatemala | | | | | | | | | | | | | | | | | | | |Holy See | | | | | | | | | | | | | | | | | | | |Honduras | | | | | | | | | | | | | | | | | | | |Hong Kong SAR | | | | | | | | | | | | | | | | | | | |Israel | | | | | | | | | | | | | | | | | | | |Japan | | | | | | | | | | | | | | | | | | | |Macao SAR | | | | | | | | | | | | | | | | | | | |Malaysia | | |(V) |(V) | | | |(V) | | | | | | | | | | | |Mexico | | | | | | | | | | | | | | | | | | | |Monaco | | | | | | | | | | | | | | | | | | | |New Zealand | | | | | | | | | | | | | | | | | | | |Nicaragua | | | | | | | |V³ | | | | | | |(V) | | | | |Panama | | |V | | | | | |V | | | | | | | | | | |Paraguay | | | | | | | | | | | | | | | | | | | |Romania | | | | | | | | | | | | | | | | | | | |Salvador | | | | | | | | | | | | | | | | | | | |San Marino | | | | | | | | | | | | | | | | | | | |Singapore | | |(V) | | | | | | | | | | | | | | | | |South Korea | | | | | | | | | | | | | | | | | | | |United States |V |V |V |V | |V |V |V |V |V | | |V | | | | | | |Uruguay | | |V | | | | | | | | | | | | | | | | |Venezuela | | | | | | | |V3 | | | | | |V² |(V) | |V3 | | | V : visa requirement

(V) : visa exemption for a period of less than 90 days.

1. Australia : Electronic Travel Authority (ETA) is required from citizens of EL, FI, MT, PT, DE, AT, IT, SW, DK, IS, NO as well as from citizens of the other Member States not indicated in the table

2. in case of entry at land and sea borders

3. tourist card is required upon entry

4. visa is required from business travellers

IS notified the following cases of non-reciprocity: Australia, Brunei, Nicaragua, Panama and Paraguay

NO notified the following cases of non-reciprocity: Australia, Brunei (for stays exceeding 14 days), Panama (visa issued free of charge on arrival)

Annex 2

Australian visa procedures

The two visa procedures subject of the notifications can be summarised as follows:

The ETA: Before travelling and before an air ticket is issued, the traveller himself/herself, or the travel agent/airline on his/her behalf, sends an electronic application for an ETA to the relevant Australian authorities. This involves entering in the ETA system data identifying the traveller and details of his/her passport. The data are compared with an on-line file held by the relevant Australian authorities (Department of Immigration and Multicultural and Indigenous Affairs, DIMIA) on persons whose entry into Australia is undesirable (Movement Alert List, MAL).

The response is almost immediate. If the response is positive, i.e. if consultation of the file does not produce an alert with respect to the traveller or his/her passport, an ETA number is assigned electronically and the air ticket can be issued. If the response is negative, no ETA number can be assigned and the traveller is asked to contact the Australian consular authorities. On arrival in Australia, the immigration authorities check that the passport holder has an ETA.

The eVisa (e676 visa ): applicants or travel agents can apply for a visa on the internet. The applications are processed in Australia and, depending on the risk assessment level further supporting documents can be required from the applicant. If the risk is low, they can be granted more or less automatically (“autogrant” facility).

US Visa Waiver Programme

To qualify for the VWP, a country must: offer reciprocal privileges to United States citizens; have had a non-immigrant refusal rate of less than 3% for the previous year; certify that the country issues machine-readable passports; have a program to incorporate biometric identifiers into the passports; certify that it reports the theft of blank passports on a timely basis to the U.S. authorities.

In addition the Department of Homeland Security in consultation with the Secretary of State has to prepare an evaluation report on the effect that a country’s designation as a VWP participant would have on the law enforcement and security interests of the United States, including interests related to enforcement of immigration laws and the existence and effectiveness of extradition agreements and procedures. In order for a country to be designated as a VWP participant, a determination must be made that such interests would not be compromised by the designation of the country.

Furthermore there are specific factors that are considered but are not established in the legislation: security of a country’s passport application, production and issuing process; security of passports and other documents used to demonstrate identity and citizenship, and incidence of fraud or misuse involving such documents; nationality and citizenship laws, and their implementation; existence of security and law enforcement threats in the country (terrorist activities, organised crime, money laundering, human and drug trafficking, etc.), and efforts to address such threats; immigration controls and alien smuggling activities in the country, and efforts to address such threats; stability of the government politically and economically; degree of cooperation with the U.S. and other international partners on law enforcement issues, including extradition.

Canadian assessment criteria for visa exemption

The Canadian authorities take into consideration the complex push and pull factors that trigger migration movements, from broad socio-economic conditions to specific regional issues. The country assessment of risks and benefits includes many factors, such as (but not limited to):

- Immigration issues (i.e. non bona-fide refugee claimants and clandestine or undocumented migrants),

- public safety and security issues (i.e. organized crime and counter terrorism, the trafficking and smuggling of persons and goods, serious criminal activity, health risks and concerns),

- the stability of government and public institutions (level of public confidence in institutions, legal system, police and security agencies, immigration and asylum systems, protection of human rights),

- the health and stability of the economy, such as unemployment rates and regional disparities,

- the social and human rights environment,

- the trends and patterns related to incidences of application fraud, passport fraud and visa refusal rates.

Factors are reviewed to ensure that they are consistent with Canadian immigration program and the broader mandate, objectives and priorities of the Government of Canada. Decisions to change the visa status of a given country are well-informed and are made after a comprehensive review of key considerations and upon extensive internal consultation.

[1] ĠU L 81 tal-21.3.2001, p. 1

[2] Dwar il-mekkaniżmu ta’ reċiproċità preċedenti, ara d-Dokument ta’ Ħidma ta' l-Istaff tal-Kummissjoni dwar ir-reċiproċità fil-viżi (Dokument JAI B-1 (2004), 18.2.2004).

[3] Dawn infurmaw lill-Kunsill skond l-Art. (2a) tal-Ftehim konkluż mill-Kunsill ta’ l-Unjoni Ewropea u r-Repubblika ta’ l-Iżvezja u r-Renju tan-Norveġja dwar l-assoċjazzjoni ta’ dan ta’ l-aħħar ma’ l-implimentazzjoni, l-applikazzjoni u l-iżvilupp ta’ l- acquis ta’ Schengen li jaċċettaw il-kontenut tar-Regolament tal-Kunsill (KE) Nru 851/2005. B’konsegwenza ta’ dan, il-mekkaniżmu ta’ reċiproċità huwa applikabbli għal dawn il-pajjiżi. L-Iżlanda ppreżentat in-notifika ta’ non reċiproċità tagħha fil-25 ta’ Ottubru u n-Norveġja fil-15 ta’ Novembru 2005.

[4] ĠU C 251 tal-11.10.2005 [pubblikazzjoni tan-notifika inizjali tar-CZ, ĠU C 163 tal-5.7.2005]

[5] ĠU C 277 ta’ l-10.11.2005

[6] ĠU C 310 tat-8.12.2005

[7] Is-segwitu tan-notifika mill-Iżlanda u n-Norveġja huwa żgurat fl-istess proċedura bħal fil-każijiet ta’ non reċiproċità notifikati mill-Istati Membri, madankollu, għandhom jitqiesu wkoll il-limitazzjonijiet legali fir-rappreżentazzjoni esterna tan-Norveġja u l-Iżlanda mill-Kummissjoni.

[8] Il-Paragwaj kien notifikat mill-Iżlanda (ħtieġa ta’ viża). Minħabba li din in-notifika waslet tard, in-nota verbali intbagħtet lill-awtoritajiet tal-Paragwaj fil-5 ta’ Diċembru 2005. Għadha ma waslet l-ebda risposta. Il-każ speċifiku tal-Bolivja jistħoqqlu aktar spjegazzjoni. Il-Bolivja kienet notifikata minn tliet Stati Membri (Malta, l-Estonja, il-Latvja). Madankollu, il-Kummissjoni ma nkludietx dan il-pajjiż fil-proċeduri tagħha skond il-mekkaniżmu ġdid ta’ reċiproċità fir-rigward tal-proposta tagħha li jmiss biex titrasferixxi l-Bolivja fl-Anness I tar-Regolament (KE) Nru 539/2001.

[9] Iċ-ċittadini ta’ New Zealand biss li jkollhom passaport validu ta’ New Zealand ma jkollhomx bżonn li jiksbu viża qabel ma jivvjaġġaw lejn l-Awstralja, sakemm ma’ jkunx hemm kwistjonijiet ta' saħħa jew karattru. Mal-wasla fl-Awstralja, iċ-ċittadini ta’ New Zealand huma mogħtija awtomatikament Viża Speċjali ta’ Kategorija li hija rreġistrata elettronikament.

[10] Il-Programm ta’ l-Eżenzjoni mill-Viża (VWP) ġie stabbilit bħala programm temporanju bl-Att tar-Riforma fl-immigrazzjoni u l-Kontroll ta’ l-1986 (P.L. 99- 603). Leġiżlazzjoni promulgata perjodikament mill-Kungress biex testendi l-awtorizzazzjoni tal-programm. Fl-aħħarnett, il-programm kiseb statut permanenti fit-30 ta’ Ottubru 2000, bl-adozzjoni ta' l-Att tal-Programm Permanenti ta' l-Eżenzjoni mill-Viża (P.L. 106-396).

[11] Il-kondizzjonijiet huma stabbiliti bl-Att dwar l-Immigrazzjoni u n-Nazzjonalità (U.S.C. 1187), l-Att tas-Sigurtà fil-Fruntieri, u l-Att dwar is-Sigurtà Msaħħa fil-Fruntieri u dwar ir-Riforma tad-Dħul tal-Viża

[12] L-awtoritajiet Kanadiżi ddikjaraw li “programmi ta’ reġistrazzjoni għax-xogħol fl-Irlanda, fir-Renju Unit u fl-Iżvezja urew li l-popolazzjonijiet fl-Istati Membri l-ġodda jiċċaqalqu u jfittxu opportunitajiet ta’ impjieg il-barra mill-pajjiż”.

[13] Kien imfakkar li l-Kanada neħħiet il-ħtieġa għal viża għall-Ungerija fl-1994 u għar-Repubblika Ċeka fl-1996. Madankollu, reġgħet ġiet introdotta fl-1997 għar-Repubblika Ċeka u fl-2001 għall-Ungerija wara influss ta’ persuni li kienu qed ifittxu kenn politiku minn dawn il-pajjiżi. L-awtoritajiet Kanadiżi enfasizzaw li valutazzjonijiet sħaħ huma neċessarji qabel ma terġa titneħħa l-ħtieġa għall-viża, sabiex tiġi evitata repetizzjoni ta’ din is-sitwazzjoni.